
Sangvine  e vase  suo  egresso  !i  a e m o rr  h a g i a m 

(KpBOH3JiHTie,  Blutung)  adesse  dicimus. 

Ratione  causarum  distingvimus  haemorrhagias 
mechanicas  et  spontaneas:  mechanicae  sunt  illae,  quae 
oblinent,  dum  vasa  sangvifera  per  vires  mechanicas 
externas  sauciantur;  spontanearum  vero  haemorrha- 
giarum  causae  saltem  maxima  ex  parte  sunt  vires  ipsi- 
us organismi.  De  spontaneis  hisce  haemorrhagiis  nobis 
hic  loci  praeprimis  sermo  erit. 

Haemorrhagiis  solum  genus  humanum  obnoxium 
est,  cujus  rei  in  anatomia  comparativa  mammalium, 
spectato  systemate  vasorum  sangviferorum  sufficien- 
tem rationem  non  deprehendimus.  — Quaedam  organa 
prae  aliis  in  haemorrhagias  magis  proclivia  sunt;  ad- 
juncta quae  id  efficiunt,  procul  dubio  sunt  sequentia: 
vitalitas  organi  eminentior,  copia  vasorum  sangvife- 
rorum in  eodem  major,  functio  ejus  secretoria  textu- 
raque laxa.  — Ratione  organorum  in  quibus  haemor- 
rhagiae obveniunt;  sequentes  sunt  praecipuae  earum 
species:  epistatis,  stomatorrhagia,  haematemesis,  hae- 
moptoe,  pneutnonorrhagia,  metrorrhagia,  fluxus  cata- 
menialis,  haematuria,  apoplexia;  ex  his  unicus  fluxus 
cafamenialis  ad  functiones  organismi  Immani  normales 
spectat,  reliquae  vero  omnes  pathologicae  sunt. 

Haemorrhagiis  semper  aliae  aliquae  adfectiones 
morbosae,  utplurimum  congestiones  et  infarctus  sub- 
sunt; sed  non  raro  primariae  hae  adfectiones  longe 
minoris  sunt  momenti  , quam  ipsae  ab  iis  dependentes 
haemorrhagiae,  atque  in  tali  casu,  neglecto  proprio 
illo  morbo  primario,  haemaemorrhagia  pro  tali  est  ha- 

benda , sicut  v.  c.  in  haemoptoe  orta  g physconia  he- 
patis, vel  in  apoplexia  , cnjus  causa  proxima  est  vo- 
mitus, remotior  vero  gastricismus , id  locum  habet. 

Per  haemorrhagias  aut  purus,  aut  aliis  materiis 
mirius  sanguis  egeritur  5 solet  autem  haemorrhagicus 
sanguis  misceri  sero,  muco,  puri,  ichori,  succis  pri- 
marum viarum,  omnibusque  aliis  fluidis  aut  fluido  — 
mollibus,  quae  ei  momento  effusionis,  aut  dum  is  fo- 
ras petit,  obvia  fiunt.  — Exlravasatus  sanguis  non- 
nunquam  ruber , alias  niger  est : ruber  color  semper 
sangvinis  ex  arteria  effusionem  indicat;  niger  vero  est 
semper  sanguis  venosus,  sed  etiam  arteriosus  talis  evadit, 
si  extravasalum , antequam  foras  penetrasset,  diu  intra 
organismum  haeserat,  ubi  interea  desoxydabatur.  — 
Sangvinis  haemorrhagici  puri  longiori  intra  organis- 
mum commoratione  etiam  id  efficitur,  ut  exlravasatum 
coaguletur ; coagulari  autem  non  potest  sangvis,  qui 
mox  post  effusionem  muco , sero , aut  aliis  heteroge- 
neis  commiscetur ; sicut  et  in  extravasatis  quamvis 
pure  sangvineis  mullarum  passivarum  haeinorrhagia- 
rum , ob  crasim  sangvinis  id  secum  ferentem , coagula 
aegerrime  formantur. 

Quantitas  sangvinis,  uno  insultu  haemorrhagico 
evecti  diversissima  esse  solet;  meminerit  autem  me- 
dicus , eam  praeprimis  in  haemoptoe  et  haematemesi 
vix  non  semper  esse  mullo  minorem , quam  ab  aegris 
perhibetur,  rarissimi  enim  aegri  sunt,  qui  viso  san- 
gvine,  per  tussim  aut  vomitum  ejecto,  magno  non  per- 
cellerentur metu,  ob  quem  deinde  quantitatem  sangui- 
nis exsputi  nunquam  non  majoris  aestimant,  quamfas 
est.  — Effectus  cujusvis  aliquantum  notabilioris  quan- 
titatis sangvinis  per  haemorrhagiam  amissi  alius  est, 
si  haemorrhagia  praeceps,  et  alius,  si  ea  lenta  fuerat. 

Duratio  quoque  haemorrhagiarum  nimiopere  va- 
riat: ea  nonnunquam  aliquot  minuta  prima  vel  horas 
non  excedit,  alias  in  dies  et  menses,  imo  etiam  an- 
nos, licet  non  continua,  protrahitur.  — Notatu  dignus 

est  nisus  haemorrhagiarum  in  recidivas,  qui  tantus  est, 
ut  vix  reperias  hominem,  qui  sua  vita  unica  tantum  vi- 
ce haemorrhagia  laborasset.  Haemorrhagiae , dum  re- 
deunt, vel  eadem  ut  olim,  vel  alia  invadunt  organa. 
Praecipua  redeuntium  haemorrhagiarum  causa  procul 
dubio  posita  est  in  eo,  quod  morbi  earum  subjectivi 
raro  mox  post  primum  insultum  haemorrhagicum  ex 
integro  sufferantur. 

Modi,  quibus  saugvinis  egressui  e vasis  via  pan- 
ditur, sunt:  a)  rhetis,  i.  e.  ruptura  vasis;  b)  diabro- 
sis , dum  vasa  pure  aut  ichore  quodammodo  exedun- 
tur; c)  diapedesis,  haec  est  species  transsudationis, 
sub  qua  sangvis  per  parietes  vasorum , quin  ii  sauci- 
entur, penetrat. 

Diagnosis. 

Sanguine  in  conspectum  veniente  nullum  super- 
est  dubium,  quod  haemorrhagia  adsit,  atque  hoc  in 
casu  diagnosis  nullis  premitur  difficultatibus;  dicitur  ta- 
lis haemorrhagia  externa.  Sed  non  tam  facili  negotio 
cognosci  possunt  haemorrhagiae  internae , i.  e-  sangvi- 
nis  effusiones  in  loca  talia , e quibus  is  per  vias  natu- 
rales in  lucem  prodire  non  potest.  Ad  has  cognoscen- 
das deducimur  pluribus,  iisque  pro  diversitate  loci, 
temperamenti,  habitus,  aetatis,  sexus  etc.  diversissi- 
mis symptomatibus  pathologicis ; quorum  praecipua 
sunt:  tumor  jam  major  jam  minor,  qui  nonnunquam 
adeo  celeriter  increscit,  ut  subito  exortus  esse  videa- 
tur, turbata  functio  organi,  in  quo  talis  tumor  sedem 
suam  habet,  in  eadem  plaga  sensus  aucti  caloris,  sen- 
sus pressionis  in  organa  contigua,  eorumdemque  or- 
ganorum turbatae  functiones;  sympathicae  adfectiones 
organorum  dissitorum,  uti : cutis  pallor,  depressa  tem- 
peratura et  siccitas , venarum  per  eam  transparentium 
tenuitas,  totius  corporis  collapsus,  illusiones  sensuum 
externorum,  lipothymiae,  arteriarum  pulsus  debilis  ir- 
regularisque. 

Postquam  medicus  haemorrhagiam  cognovisset, 
omnes  ingenii  sui  nervos  intendat,  ut  characterem 
quoque  morbi  eruat,  qui  vel  activus  vel  passivus  es- 
se solet: 

Activae  haemorrhagiae  aggrediuntur  subjecta  ut- 
plurimum  in  aetate  juvenili  et  virili  constituta  in  ge- 
nere prospera  valetudine,  praecipue  vero  sanguine, 
globulinae  magna  copia  referto,  gaudentia.  In  iisdem 
hisce  subjectis  proclivitas  in  haemorrhagias  activas 
nimiopere  exaltatur  per  adjuncta  plelhorae  faventia- 
(ausae  occasionales  consvetae  sunt:  omnes  corporis 
adstrictiones  nixui  junctae , motus  activi,  vehementes 
animi  allectus,  et  ipsae  causae  praedisponentes  magno 
in  gradu  evolutae.  Haemorrhagias  activas  praecedere 
solent  quaedam  symptomata,  quorum  summa  efficit  sic 
dicta  molimina  haemorrhagica •;  haec  sunt:  coenaesthe- 
sis  alienatio,  dolores  inconstantes  vagi,  qui  sensim 
sensimque  concurrunt  et  concentranlur  in  organo,  in 
quo  haemorrhagia  locum  habitura  est;  in  eodem  or- 
gano obscurus  quidam  pressionis,  tensionis  aut  titilla- 
tionis, auctique  caloris  sensus,  nonnunquam  horripila- 
tiones et  horrores  aegram  perstringunt,  extremitatesque 
frigore  corripiuntur,  nec  absunt  palpitationes  cordis 
cum  anxietate  praecordiali,  pulsuque  arteriarum  sup- 
presso, duro,  dicroto.  Haec  circiter  sunt  prodroma  hae- 
morrhagiarum  activarum,  tamquam  molimina  sangvinis 
propria  vi  e vase  suo  prorumpere  nitentis.  Posteaquam 
vero  is  prorupit,  nisi  apoplexia  aut  suffocatio  vitae  fi- 
nem imponat,  in  locum  priorum  sequentia  succedunt 
phoenomena:  ea  ratione,  qua  sangvis  effunditur,  dis- 
parent indicia  localis  congestionis,  dolores  evanescunt, 
calor  aequabilis  per  totum  corpus  distribuitur,  cordi  et 
arteriis  debitus  rhythmus  restituitur,  reditque  sensim 
gratus  restauratarum  virium  et  melioris  valetudinis 
sensus.  Haec  est  morbi  facies  tamdiu,  quamdiu  per 
magnam  sanguinis  jacturam  signa  anaemiae  non  pro- 
vocantur. Ad  cognoscendum  activum  haemorrhagiae 

cujuspiam  characlerem  confert  etiam  indoles  sangui 
nis,  qui  sit  ruber,  plasticus,  post  coagulationem  dans 
placentam  magnam,  firmam,  serumque  limpidum,  et 
cum  quadam  vi  stillet  ex  organo  unico.  Haemorrha- 
giae vicariae  et  criticae  hunc  characlerem  prae  se  fer- 
re solent. 

Passivae  contra  haemorrhagiae  invadunt  subjecta 
in  genere  debilia,  omnium  textuum  organicorum,  im- 
primis vero  vasorum  laxitate  et  sanguinis  serosa  aut 
plane  septica  erasi  insignia.  Eae,  quin  per  aliquam 
notabilem  causam  occasionalem  invitentur,  potissimum 
sponte  ingruunt,  absque  praecedentibus  moliminibus 
haemorrhagicis,  et  etiam  absque  inducto  vel  minimo 
levamine,  quin  imo  lapsus  virium  pari  passu  cum  ja- 
ctura sangvinis  continuo  incedit,  et  nisi  haemorrhagia 
mox  sistatur,  signa  anaemiae,  sequuntur.  Sangvis  ta- 
lium haemorrhagiarum  est  saepissime  niger,  serosus, 
in  dissolutionem  pronissimus,  coagula  in  eo  difficulter 
formantur,  cum  placenta  parva,  molli,  seroque  turbido; 
saepe  eodem  tempore  pluribus  c locis  sangvis  manat. 

Multum  tamen  abest,  ut  de  singulis  quibusvis  hae- 
morrhagiis  cum  certitudine  dici  possit,  ad  quam  e di- 
ctis duabus  speciebus  ea  pertineat  , cum  in  multis  ca- 
sibus nec  notabilis  gradus  augmentum , nec  vero  lap- 
sus virium  haemorrhagias  comitetur,  neque  alia  ex 
adductis  distincti  vis  activarum  et  passivarum  haemor- 
rhagiarum signis  justo  numero  manifeste  adsint,  ut  id 
de  epistati  quotidiana  experientia  testatur. 


Aetiologia. 

Disponuntur  in  haemorrhagias  organismi,  in  qui- 
bus systema  vasorum  inter  caetera  magis  est  evolutum, 
praeterea,  quorum  sangvis  globulina  aut  absolute  aut 
relate  ad  fibrinam  justo  magis  abundat,  item  quorum 
solidomollia , praeprimis  vero  vasa,  textura  laxa,  et 
humores  nisu  in  dissolutionem  insigniuntur:  hinc  se- 

xus  sequior,  temperamentum  sangvineum,  habitus  apo- 
plecticus,  phthisicus,  et  scrofulosus,  flosque  aetatis 
homines  prae  aliis  in  haemorrhagias  magis  proclives 
reddunt;  haereditaria  quoque  dispositio  in  quasdam 
haemorrhagiarum  species,  praecipue  in  haeinoj  toen 
et  metrorrhagiam,  apoplexiamque  est  observata.  Sin- 
gulari ratione  aetas  puerilis  in  epistatim,  juvenilis  in 
haemorrhagias  pulmonales,  virilis  in  eas  organorum 
cavi  abdominalis,  et  senilis  in  apoplexiam  nituntur. 

Praesente  dispositione  origini  haemorrhagiarum 
ansam  dant  1.  Omnia  ea,  quae  quantitatem  et  expan- 
sionem sangvinis  augent,  circulationemque  ejus  cele- 
riorem reddunt;  huc  spectant : nutrimenta  et  potulenta 
abunde  nutrientia  et  stimulantia,  medicamenta  quoque 
e classe  diversimode  stimulantium  et  roborantium,  item 
omnes  diaetetici  hujus  generis  influxus,  vehementes- 
que  animi  affectus.  2.  Quae  sangvinis  circulationi  im- 
pedimento sunt,  uti:  topicae  habituales  congestiones 
autstases,  infarctus  viscerum,  vitia  organica  cordis 
et  pulmonum , uti : insufficientiae  et  stenoses  valvula- 
rum cordis,  ejus  ventriculorum  hypertrophiae,  em- 
physema pulmonum  etc.;  quaedam  vestimentorum  ge- 
nera corpus  alicubi  constringentia,  uti  collipendia,  di- 
versaque  alia  cingula;  magna  virium  adstrictio  per  di- 
uturnum et  vehementem  motum,  difficiles  labores,  ni- 
xum, cantum  etc.  3.  Diversarum  naturalium  aut  vero 
consvelarum  secretionum  et  evacuationum  justo  major 
parcitas,  sive  plenaria  vel  saltem  diuturnior  quam  se- 
cus emansio,  cujus  originis  haemorrhagiae  vicanarum 
functionum  instar  habendae  sunt.  4.  Subita  mutatio 
ponderis  in  medio  ambiente,  celeresque  caloris  et  fri- 
goris vicissitudines ; hac  ex  causa  vere  et.  autumno 
haemorrhagiae  frequentes  sunt.  5.  Nonnunquam  hae- 
morrhagiae invitantur  per  diversos  morbos  in  conge- 
stione vel  inflammatione  fundatos,  quorum  vis  deinde 
plus  minus  frangitur:  haemorrhagiae  tales  criticae  au- 
diunt. 

Sunt  quoque  haemorrhagiae , quae  dependent  a 
latente  febri  intermittente,  ejusque  larvam  constituunt: 
tales  haemorrhagiae  typum  febribus  intermittentibus 
familiarem  sequuntur. 

Decursus  et  Prognosis. 

Singuli  insultus  haemorrhagici  morborum  acuto- 
rum vel  et  acutissimorum  instar  cyclum  suum  brevi 
absolvunt  tempore,  diuturnus  attamen  nisus  liaemor- 
rhagiarum  in  recidivas  saepissime  remanet.  Sopitum  in- 
sultum haemorrhagicum  excipit  vel  sanitatis  in  inte- 
grum restitutio,  vel  anaemia  et  nonnulli  morbi  posthu- 
mi, vel  denique  ipsa  mors. 

1)  Sanitas  sequetur,  si  cessante  sangvinis  effu- 
sione, topicae  quoque  congestionis  et  plethorae  indicia 
cum  reliquis  morbosis  symptomatibus,  quae  haemorrha- 
giam praecesserant  vel  comitabantur,  sensim  sensim- 
que  disparuerint,  grataque  coenaesthesis  pedetentim 
redeat.  Hunc  faustum  terminum  sperare  licet  , si  hae- 
morrhagia locum  non  habuit  in  nobili  aliquo  organo, 
praeterea  in  haemorrhagiis  passivis,  si  eae  simul  cum 
congestione  locali  quoocyus  sufferri  possint;  in  activis 
vero  haemorrhagiis,  si  eae  justum  non  egrediantur  li- 
mitem, justus  tamen  hic  limes  nequaquam  sola  sangvi- 
nis profusi  quantitate,  sed  etiam  celeritate,  qua  is  e- 
vacuabatur,  et  statu  virium  organismi  totius  definitur. 

2.)  Anaemia  facile  inducitur  per  haemorrhagias 
passivas,  per  activas  autem  tantum  tunc,  si  eae  ni- 
miae forent.  Signa  anaemiae  sunt;  sensus  lassitudinis 
universum  corpus  occupans,  lipothymiae  etiam  exiguis 
corporis  commotionibus  provocandae,  cutis  pallida, 
arida,  collapsa,  artus  frigescentes,  venae  tenues,  ru- 
bicundae, lingva  pallida , sicca,  sitis  vehemens  , post 
ingestos  cihos  crebri  ructus,  sensus  nimiae  impletionis 
et  pressionis  in  regione  epigastrica,  noctes  insomnes 
aut  cum  deliriis  placidis,  erethismus  totius  corporis, 


12 


praeprimis  vero  vasorum  sangviferorum  pulsu  frequen- 
li,  parvo,  debili,  filiformi,  caloribus  fugacibus  quam 
maxime  vero  strepitu  sic  dicto  diaboli  iu  arteriis  caro- 
tidibus cognoscendo. 

Morbi  posthumi  consveti  sunt:  a)  inflammationes 
circumscriptae  in  circumferentia  loci,  e quo  sangvis  pro- 
rupit, aut  circa  enatum  extravasatum ; b)  intumescen- 
liae  hydropicae  plus  minus  diffusae,  a sangvinis  indo- 
le venosa  reddita  repetendae;  c)  denique  producta 
dyscrasica  cahexiarum  in  organismo  profunde  radica- 
tarum, velut:  tubercula  post  haemoplysin,  scirrlms 
uteri  post  metrorrhagias,  calculi  urinarii,  post  hae- 
maturiam. 

3)  Denique  ad  mortem  quoque  haemorrhagiae 
ducere  possunt-  Infaustum  hunc  terminum  haemorrha- 
giae utplurimum  sequentibus  tribus  sortiuntur  modis: 
a)  si  eae  nobile  quodpiam  organon  invadant;  b)  si  per 
eas  corpori  necessaria  ad  vitam  sangvinis  quantitas 
subtrahatur,  quo  in  casu  mors  cum  convulsionibus  et 
insultibus  lipothy micis  accedit  ; c)  medio  productorum 
dyscrasicorum. 

E dictis  ultro  sequitur,  a nonnullis  haemorrha- 
giis  bona  exspectanda,  ab  alliis  vero  mala,  imo  e pos- 
sima  metuenda  esse.  Praecipuae  bonae  spei  conditiones 
sunt:  minor  gradus  praegressae  congestionis  et  sub- 
secutae sangvinis  effussionis,  minor  numerus  insultu- 
um haemorrhagicorum,  absentia  symptomatum  pericu- 
losorum, indoles  morbi  vicaria  aut  critica  et  character 
activus,  focus  morbi  superficiei  corporis  vicinior,  di- 
gnitas organi  adfecti  minor,  aetas  individui  juvenilis 
aut  virilis,  erasis  sangvinis  bona  et  in  genere  consti- 
tutio lotius  corporis  satis  laudabilis.  Quo  magis  adjun- 
cta morbi  et  individui  a dictis  abluserint,  eo  infaustior 
prognosis  ferenda  erit. 

Therapia. 

Curatio  haemorrhagiarum  multis  obnoxia  est  va- 
rietatibus, imprimis  pro  diversitate  morbi  stadii,  cha- 
racteris, loci  et  causarum. 

Si  morbus  adhuc  in  stadio  moliminum  versaturi 
ad  praevertendam  ipsam  sangvinis  eruptionem  ordina- 
bimus: ut  silus  aegro  talis  concilietur,  in  quo  pars,  e 
qua  sangvis  prorumpere  nititur,  quantum  fieri  potest, 
altissimum  occupet  locum , ut  totius  corporis,  impri- 
mis vero  partis  adfeclae  commotio  omnisque  adstrictio 
sollicite  vitetur,  ut  solvantur  vestimenta  ab  eadem 
parte  refluxum  sangvinis  impedientia ; aer  aegrum 
ambians  sit  tantisper  frigidus,  victus  frugalis  cum 
aliquantum  largiori  usu  aquae  frigidae  purae,  vel  sa- 
charalae  addita  parva  quantitate  aceti,  vini,  succi  ci- 
tri, pomorum  auranliorum , rubi  idaei,  acidi tarlarici- 
Haec  saepe  sufficiunt  sopiendis  levibus  moliminibus  hae- 
morrhagicis; quodsi  autem  ob  majorem  morbi  gradum 
non  sufficerent,  nitrum  cum  vel  sine  digitali  purpurea, 
nec  non  purgantia  antiphlogislica , uti : cremor  tarla- 
ri,  sal  Glauberi,  arcanum  duplicatum  elc.  in  auxilium 
vocanda  sunt;  nonnunquam  plethora  et  congestio  no- 
tabilior ad  organon  quodpiam  nobile  ipsam  venaeseclio- 
nem  necessariam  reddunt- 

Si  haemorrhagia  jam  praesto  est , ante  omnia  in 
characterem  ejus  indagandum. 

Si  character  haemorrhagiae  actious  fuerit,  or- 
dinalis illico  iis,  quae  sub  minoris  gradus  moliminibus 
commendavimus,  ulteriorem  medelam  aliam  institue- 
mus si  haemorrhagia  moderata , aliam  si  ea  justo  par- 
cior, et  iterum  aliam  si  ea  justo  profusior  fuerit. 

a)  In  haemorrhagia  moderata  nihil  amplius  susci- 
piendum, solet  enim  hujus  conditionis  profluvium  san- 
guinis tamdiu  solum  durare,  quamdiu  status  morbi 
exigit. 

b)  Si  haemorrhagia  justo  parcior  foret , ea  pro- 
movenda est,  quod  optime  fomentationibus  tepidis  or- 
gani adfecti  fit  5 nunquam  attamen  licet  promovere 
haemorrhagiam  in  organo  aliquo  nobili,  quae  semper 
periculi  plena  est,  sed  evacuatio  sangvinis,  si  quae 
necessaria  foret,  instituatur  potius  venaesectione  aut 
adhibitis  hirudinibus  in  plaga  aliqua  a loco  affectionis 
remota  ; salutaris  hoc  in  casu  erit  etiam  usus  purgan- 
tium antiphlogisticorum : cremonis  tartari , arcani  du- 
plicati etc.  item  epispasticorum  extremitatibus , quae 
tunc  vi  antagonismi  utplurimum  in  statu  anaemico  ver- 
santur, applicandorum,  uti:  sinapismi,  corticis  Me- 
zerei , balneorum  acrium  etc.;  usus  emeticorum  peri- 
culo non  caret,  eum  purgantia  antiphlogistica  etiam 
plane  superfluum  reddunt. 

c)  Si  haemorrhagia  esset  justo  profusior,  ea  quo 
ocyus  sistenda  est:  hunc  in  finem  aegro  interne  dabi- 
mus: acida  mineralia  fortiora,  uti  phosphoricum , mu- 
riaticum, sulfuricum , elixirium  acidum  Halleri,  prae- 
terea cauta  manu  adslringentia  et  roborantia,  uti: 
gummi  Kino,  Calechu,  corticem  quercus,  Chinae, 
folia  rosae  rubrae,  radicem  tormentillae , ralanhiae, 
alumen,  praeparata  Ferri;  in  auxilium  vocabimus , si 
adjuncta  loci  admiserint,  etiam  compressionem  mecha- 
nicam vasis,  e quo  sangvis  manat  epithemata  frigida, 
et  fomentationes  cum  solutione  acetalis  plumbici,  aquae 
vulnerariae  Thedeni. 

Singulari  ratione  in  sistenda  haemoptoe  agit  no- 
tabilis quantitas  salis  culinaris  in  ventriculum  ingesti, 
in  haematemesi  frigus  scroto  applicitum,  in  metrorrha- 
gia secale  cornutum  et  cinnamomum. 

In  haernorrhagiis  passivis  illico  exsurgit  necessi- 
tas eas  sopiendi,  id  quod  praestare  conabimur  reme- 
diis, quae  in  haernorrhagiis  activis  profusis  jam  com- 
memoravimus. 

Haemorrhagiae,  quae  febris  intermittentis  larvam 


15 


constituit,  opponemus  praeparata  Chinae,  aliaque,  qui- 
bus secus  febres  intermittentes  vincuntur. 

Durante  haemorrhagia  lipothvmiae  et  convulsio- 
nes  nonnunquam  evenientes  promptam  exigunt  meaici 
opem:  illis  occurrimus  res  intense  odoras,  uti  aethe- 
rem  aceticum,  spiritum  cornu  cervi,  fumum  plumae 
accensae  etc.  naribus  admovendo;  his  vero,  per  opi- 
um, aquam  laurocerasi , castoreum,  vel,  si  convul- 
siones ab  anaemia  dependent,  per  therapiam  mox  in 
cura  anaemiae  adferendam. 

Post  sopitum  insultum  haemorrhagicum  saepe  re- 
sidua anaemia  cum  erethismo , et  nisus  in  recidivas 
peculiari  cura  digna  sunt-  — In  anaemia  prosunt  ini- 
tio lichen  islandicum,  quassia,  trifolium  fibrinum, 
serius  vero  Chinacea  et  Martialia  et  his  similia  vege- 
tationi faventia,  — 

Nisus  haemorrhagiarum  in  recidivas  passim  sol- 
ventibus et  roborantibus  impugnandus  est,;  solet  enim 
is  maxima  ex  parte  dependere  a necdum  sublatis  cau- 
sis ipsarum  praegressarum  haemorrhagiarum,  quas 
consistere  diximus  utplurimum  in  plelhora,  congestio- 
nibus localibus,  infarctibus  viscerum,  et  diversis  dy- 
scrasiis  sangvinis  cum  tempore  in  omnibus  fluidis  pro- 
clivitatem in  dissolutionem,  in  solido  mollibus  vero  la- 
xitatem producentibus;  atque  in  his  malis  sanandis 
utilem  praestant  operam  remedia  e classe  diversimode 
solventium  et  roborantium,  ut  id  specialis  horum  mor- 
borum Therapia  docebit- 


Theses. 


1.  Haemon liaoiis  semper  aliae  aliquae  affectiones  morbosae 

subsunt. 

2.  Auscultationis  et  percussionis  eximia  -est  utilitas  etiam  in 

eo  casu,  dum  medio  earum  morbi  quoque  insanabiles 
cognoscuntur. 

3.  Vis  naturae  medicatrix  et  diaeta  congrua  multis  morbis 

sanandis  sufficiunt. 

4.  Multa,  praecipue  sic  dicta  sangviriem  depurantia  remedia 

debito  aquae  frigidae  usu  suppleri  possunt. 

b.  Medicus  nequaquam  venenis  utitur. 

0.  Non  datur  aliud  nutrimentum , quod  infanti  ita  proficuum 
esset  , ut  lac  sanae  matris. 

7 Per  Anatomiam  pathologicam  Diagnosis  morborum  multum 
perficitur. 

8.  Unica  exislit  syphilis  , distinctioque  ejus  in  blenorrhoicam 

et  cancrosam  non  fundatur  in  essentia  rei. 

9.  Febris  intermittens  fundatur  in  affectione  nervosa. 

10.  In  typho  primaria  affectio  sila  est  in  irritatione  membra- 

nae mucosae.  3 

11.  Non  semper,  dum  sangvis  e vasis  egreditur, laesio  con- 

tinuitatis vasorum  adest. 


